Texte établi d’après B. Idem Garnerius* et frater ejus Aldo* dederunt alodium suum quod conjacet in loco qui dicitur Mortariis, in comitatu Divionensi. Constat autem alodium in terris cultis et incultis, ex se simpliciter divisum; in sylvis vero partim per se, partim cum aliis participantur heredibus. Proprium quidem alodium terminatur de uno latere de terra sancti Mammetis, a loco qui dicitur Niger Solium, in superiori parte, usque ad Vadarno villam, in inferiori, jam dicto loco Niger Solio usque ad exartum Vuillelmi et usque ad sylvam pertinentem ad Saviniacum; item, de una parte, est terra Odonis pertinens ad Spaniacum; item, de alio latere, de loco nuncupato Nerlangio usque ad Campum Peduliosum, et usque ad lacum, et usque ad terram sancti Petri de Villa Comitis, commune est cum aliis heredibus; item, de alia parte, terra est pertinens ad Vadarnodum. Item hoc alodum incipit a Quercu Perdulioso et pervenit usque Spaniacum et usque Cangegium et Casnedum et usque Villam Comitis. Ut ergo proprium et commune totum simul ad jam dictum sancti Benigni transferrent locum, acceperunt a domno Vuillelmo abbate et monachis ejusdem loci octo libras denariorum. Sicque ex consensu uxoris et infantum ipsius Varnerii, tradiderunt atque condonaverunt prescriptum allodium, proprium simul et commune ad denominatum monasterium: sub presentia domni Brunonis* episcopi, aliorumque illustrium virorum, consentiente et testificante Vualone* comite et fratre ejus Vualterio*.